Ολοκληρωμένη διαχείριση έργου για την ανέγερση μιας σχολικής μονάδας
Creators: name: Καρίμαλη, Μαρία Παγωντίνη
Publisher: name: Aristotle University of Thessaloniki
Year: 2020
Subjects: Διαχείριση έργου
Τεχνικές
Μέθοδοι
Project management
Techniques
Methods

description: Η Διαχείριση Έργου, ως επιμέρους γνωστικό πεδίο της Διοίκησης και της Επιχειρησιακής Έρευνας, έχει σημειώσει σημαντική ανάπτυξη κυρίως από τα μέσα του 20 ου αιώνα και έπειτα. Οι αυξανόμενες ανάγκες, συνεπακόλουθα της αυξανόμενης ζήτησης για καινοτόμα προϊόντα και υπηρεσίες που να τις εξυπηρετούν, καθώς και η διαμόρφωση πολύπλοκων επιχειρησιακών περιβαλλοντικών δομών και συστημάτων, οδήγησαν επιτακτικώς στην ανάγκη για βελτιστοποίηση της οργάνωσης, του προγραμματισμού και του ελέγχου, τόσο των υλικών όσο και των άυλων πόρων. Αυτό, στα πλαίσια χρονικών περιορισμών και ποιοτικών προδιαγραφών, αποτελούν ενέργειες που συνθέτουν και τη διαχείριση ενός έργου στο σύνολό του. Σκοπό, λοιπόν, της παρούσας διπλωματικής εργασίας αποτελεί η καταγραφή των κυρίαρχων πεδίων ανάλυσης επί της διαχείρισης έργων, που κυρίως άπτονται θεμελιωμένων μεθοδολογιών, αλλά και καινοτόμων θέσεων και σύγχρονων τάσεων. Ως επί τούτου, καταγράφεται η εξέλιξη του Project Management σε Project Management 2.0 και σε Agile Project Management, παρατίθενται και αναλύονται συγκριτικά παραδοσιακές και εξελιγμένες μέθοδοι χρονικού προγραμματισμού, όπως για παράδειγμα είναι η CPM και η CCPM αντίστοιχα, ενώ ακόμη παρουσιάζεται και η μέθοδος της δεδουλευμένης αξίας ως ένα αποτελεσματικό εργαλείο ελέγχου. Η μεθοδολογία που ακολουθήθηκε για τη διερεύνηση όλων των παραπάνω θεμάτων, στηρίζεται από τη μία πλευρά στην επισκόπηση της υπάρχουσας βιβλιογραφίας και στις αρχές της δευτερογενούς έρευνας κυρίως μέσω εντοπισμού, μελέτης και ανάλυσης σχετικών δημοσιευμένων κειμένων σε επιστημονικά περιοδικά και βιβλία. Από την άλλη πλευρά, γίνεται χρήση του λογισμικού MS Project® της Microsoft για τη μελέτη μίας περίπτωσης διαχείρισης ενός έργου του κατασκευαστικού τομέα που βρίσκεται στο στάδιο της υλοποίησης. Συμπερασματικά, τα ευρήματα της παρούσας εργασίας εμπερικλείονται σε μια ευρεία και προσεγγιστική αποτύπωση θεματικών ενοτήτων στη διαχείριση έργων, που δύναται να διευκολύνουν και να καθοδηγήσουν χάρη στις σημαντικές πληροφορίες που προσφέρουν, διαμορφώνοντας έτσι μια εμπεριστατωμένη άποψη για τη σημασία και την αναγκαία χρήση τεχνικών, μεθόδων και εργαλείων διαχείρισης έργων
description: The Project Management, as a distinct discipline of Business Administration Research has significantly developed from the middle of the 20 th century onwards. As a result, the growing needs of the increasing demands for innovative products and services as well as the reformulation of complex structures and systems of the business environment have led necessarily to the need for the optimization of the organization, planning, and control of both the material and the immaterial resources. This, in the context of time constraints and qualitative specifications, are actions that compose and manage a project as a whole. The purpose of this dissertation is to record the dominant fields of analysis on project management, mainly related to basic methodologies, as well as innovative positions and modern trends. For this reason, the development of Project Management in Project Management 2.0 and in Agile Project Management is recorded, traditional and sophisticated methods of time scheduling are listed and comparatively analyzed such as CPM and CCPM respectively. The method of earned value as an effective control tool is presented as well. The methodology followed for the investigation of all the above issues, is based on one hand in the overview of the existing bibliography and the principles of secondary research mainly through the identification, study and analysis of relevant published texts in scientific journals and books. On the other hand, Microsoft's MS Project® software is used for the study of a case of management of a construction sector project that is in the process of implementation. In conclusion, the findings of this dissertation are included in a broad and approximate illustration of thematic modules in project management, which can facilitate and guide thanks to the important information they offer; creating, thus, a thorough view of the importance and the necessary use of project management techniques, methods and tools